María Picasso López

María Picasso López (Malaga, 1855 – Bartzelona, 1939ko otsailaren 18a) Pablo Picasso margolariaren modeloa eta ama  izan zen.

 Bizitza 
Familia italiar batetik jaioa, mahastizain familia batekoa zen. Malagako Perchel auzoan jaio zen. Genovako aitona zuen. Amarekin eta bost ahizpetako birekin bizi izan zen Mesedeetako Plazako 17. zenbakian, Coruñara joan aurretik.

 Ezkontza 
1880an Jose Ruiz Blasco margolariarekin ezkondu zen eta bikoteak hiru seme-alaba izan zituen: Pablo Picasso (1881-1973), Lola Ruiz Picasso (1884-1958) eta alaba gazteena, Concepción («Conchita»), difteriaz hil zena 1895ean, zortzi urte zituenean.

 Modelo 
Erditze zail batetik jaiotako Pablo semearekin lotura berezia izan zuen. Picassok bere obretan, batez ere lehen marrazki eta olioetan modelo izan zuen. Ia beti profilez, josten edo irakurtzen margotu zuen, familiaren nukleoko pertsona, beti oso oharkabean pasatu zena. 

 Picassoren giltzarri 
Amak artistarengan utzitako arrastoa giltzarria izan zen, Maria amak beti izan baitzuen fede itsua semearen talentuan. Ama-semeen arteko harremana bikaina izan zen, lanak ere amaren abizenarekin sinatzen zituen, eta, horrela, ospea eman zion amari planeta osoan.

 Picassoren lanaren gordetzailea 
Maria Picassok haurtzaroko eta nerabezaroko semearen marrazkiak eta margoak gordetzeko grinari esker, Museoak artistaren hastapenei buruzko bilduma garrantzitsua du. Maria hogeitamar bat obratan agertzen da; horietako asko karnetetan eta paper gaineko obretan, eta horietako batzuk oso enblematikoak eta gaztearen talentu handiaren froga dira, Artistaren ama (1896), Picassok hamabost urte baino ez zituenean egindako pastel erretratua, esaterako. Artistaren amaren erretratua margolana, Bartzelonako Picasso Museoan ikusgai dago.

 Heriotza 
Bartzelonan hil zen 1939ko otsailaren 18an eta hilobia Poblenou hilerrian dago.  

 Erreferentziak 

 Kanpo estekak 

Kategoria:Malagarrak
Kategoria:Bartzelonan hildakoak
Kategoria:Emakume modeloak
Kategoria:Pablo Picasso